作者：徐经孙
词牌/韵律：乳燕飞・贺新郎

paragraphs: 一雨炎□洗。
似天知、溪山佳处，玳筵珠履。
六十年前今朝庆，门左桑弧蓬矢。
也似恁、郁葱佳气。
绿鬓童颜春未老，问寿星、模样君真是。
新甲子，从头起。
应门有子能承志。
总人间、皱眉底事，不关君耳。
看不日孙枝毓秀，衮衮教人满意。
更又报、门阑多喜。
饱受人生真富贵，便蟠桃、三熟堪弹指。
知几个，千秋岁。